b'\n_START_ARTICLE_\nWinglet\n_START_PARAGRAPH_\nWingleti (tudi Wingtip devices) so vertikalne strukture na koncih kril letal, za zmanj\xc5\xa1anje  zra\xc4\x8dnega upora. Z njimi se zmanj\xc5\xa1ajo vrtinci na koncih kril in s tem dose\xc5\xbeemo manj\xc5\xa1i inducirani zra\xc4\x8dni upor. S tem zmanj\xc5\xa1amo porabo goriva za nekaj procentov ali pa pove\xc4\x8damo dolet letala. Wingleti malce pove\xc4\x8dajo maso letala in povi\xc5\xa1ajo nakupno ceno. Wingleti lahko v nekaterih primerih tudi izbolj\xc5\xa1ajo krmarljivost letala in s tem pove\xc4\x8dajo varnost. Letalo z wingleti ima lahko manj\xc5\xa1i razpon kril, kar je prednost pri velikih letalih na s prostorom omejenih letali\xc5\xa1\xc4\x8dih. Wingleti pove\xc4\x8dajo vitkost krila brez fizi\xc4\x8dnega pove\xc4\x8danja razpon krila._NEWLINE_Konvencionalni wingleti so popularni na letalih kot so 747, MD11,Il-96, A330 in A340 in na nekaterih poslovnih letalih. _NEWLINE_Boeing 737 uporablja t. i. (ang. Blended Winglet). Na letalih Airbus A320 in A380 se imenujejo Wingtip Fences. A320NEO bo imel t. i. Sharklets, Boeing 737MAX pa dvodelni Winglet._NEWLINE_Nekatera moderna letala kot so Boeing 777, 787, Airbus A350 imajo druga\xc4\x8dne izvedbe koncev kril, npr. zavihane (ang. Raked WingTips), ki na druga\xc4\x8den na\xc4\x8din slu\xc5\xbeijo istem namenu.'